Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1832

d) a várható dózisok becslését. 4.3. SPECIÁLIS TERVEZÉSI KÖVETELMÉNYEK 4.3.1. A reaktor 4.3.1.1. A reaktor tervezése 4.164. Be kell mutatni, hogy az aktív zóna konstrukciója az összes üzemmódot figyelembe veszi, beleértve a normál üzemmód, az átrakás, a tesztelés, a leállítás és a meghibásodás viszonyait, valamint a baleseti körülményeket is. 4.165. Az aktív zónának stabilnak kell lennie normál üzemmódban, a várható üzemi események és feltételezett üzemzavarok során, valamint baleseti körülmények között. A zóna és a fûtõelem feszültségi és igénybevételi korlátainak biztosítania kell, hogy geometriai viszonyaik megfelelõen fenntarthatók legyenek. 4.166. Az aktív zóna szerkezetének tervezésekor az összes lehetséges környezeti hatást figyelembe kell venni, beleértve a besugárzás, a kémiai és fizikai folyamatok, a statikus és dinamikus mechanikai terhelések és úgyszintén a hõ okozta deformációk és feszültségek, a gyártás lehetséges változásai és bármely egyéb azonosított, biztonsági vonzatú tényezõ hatását. 4.167. A zóna legyen biztonságosan alátámasztva és határozottan rögzítve a reaktor egyéb alkatrészeihez viszonyítva. A kialakításnak olyannak kell lennie, hogy elkerülhetõk legyenek a zónaszerkezet egészének nem tervezett elmozdulásai és a szerkezeten belüli elemek káros elmozdulásai. 4.168. Az aktív zóna geometriáját olyan határok között kell tartani, ami lehetõvé teszi a keletkezett hõ eltávolításához elegendõ mennyiségû hûtõközeg áthaladását. Ahol indokolt, eszközöket kell biztosítani a hûtõközeg áramlás olyan mértékû csökkenésének megakadályozására, ami a túlmelegedés eredményeként a zóna károsodásához vezethet. 4.169. Az aktív zóna szerkezeti kialakításának olyannak kell lennie, hogy a reaktor leállítását ne akadályozhassa meg az alkatrészek lehetséges mechanikai meghibásodása, deformációja, eróziója, korróziója, a reaktor hûtõközegének fizikai viselkedése normál üzemi vagy üzemzavari körülmények között. Az aktív zóna szerkezeti anyagainak összeférhetõknek kell lenniük a primerköri szerkezeti anyagokkal. 4.170. A fûtõelem kötegek szerkezeteit és alkatrészeit ellenõrizni kell a zónába helyezésük elõtt, és eszközöket kell biztosítani üzem közbeni és besugárzást követõ rendszeres idõközönkénti ellenõrzésükre a fûtõelemek viselkedésének és állapotának ellenõrzése érdekében. 4.171. Megfelelõ tervezéssel ki kell zárni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes